**Diwrnod Cofio’r Holocost**

**Eich logo**

**Beth yw** **Diwrnod Cofio’r Holocost?**

Cynhelir Diwrnod Cofio’r Holocost bob blwyddyn ar 27 Ionawr, diwrnod cofio rhyddhau Auschwitz-Birkenau, gwersyll difa mwyaf y Natsïaid. Mae’n ddiwrnod rhyngwladol i gofio’r chwe miliwn o Iddewon a lofruddiwyd yn ystod yr Holocost, ynghyd â’r miliynau o bobl eraill a laddwyd yn sgil erledigaeth grwpiau eraill gan y Natsïaid, ac yn yr hil-laddiadau yn Cambodia, Rwanda, Bosnia a Darfur. Mae’n achlysur i bawb ddod at ei gilydd er mwyn dysgu, cofio a myfyrio.

Bob blwyddyn, mae thema’n cael ei dewis ar gyfer Diwrnod Cofio’r Holocost, a’r thema eleni yw [Pobl Gyffredin](https://www.hmd.org.uk/what-is-holocaust-memorial-day/this-years-theme/). Mae’n canolbwyntio ar y **bobl gyffredin** a oedd yn gadael i hil-laddiad ddigwydd, y **bobl gyffredin** a oedd yn mynd ati i gyflawni hil-laddiad, a'r **bobl gyffredin** a gafodd eu herlid.

Rydym i gyd yn **bobl gyffredin** heddiw sy'n gallu gwneud pethau eithriadol. Gall pob un ohonom wneud penderfyniadau i herio rhagfarn, gwrthwynebu casineb, codi llais yn erbyn erledigaeth ar sail hunaniaeth, a siopa mewn ffordd gyfrifol.

Hefyd, **pobl gyffredin** sy'n gyfrifol am gynnal Diwrnod Cofio'r Holocost, am arwain digwyddiadau coffáu cymunedol, ac am gynorthwyo ac annog pawb o'u cwmpas i gymryd rhan mewn prosiecau cofio ac addysg.

**Neges gennym ni**

[fideo neu neges ysgrifenedig gan aelod allweddol o'ch sefydliad]

**Gweithgareddau Lleol**

Cynhelir miloedd o weithgareddau lleol a digwyddiadau Diwrnod Cofio’r Holocost bob blwyddyn ledled y DU. I weld beth sy’n digwydd yn eich ardal chi, chwiliwch ar Fap Diwrnod Cofio’r Holocost: [**hmd.org.uk/map**](http://www.hmd.org.uk/letusknow)

[wybodaeth am weithgareddau lleol yn eich ardal]

**Ymddiriedolaeth Diwrnod Cofio’r Holocost**

Mae Ymddiriedolaeth Diwrnod Cofio’r Holocost yn elusen gofrestredig a ariennir gan Lywodraeth y DU i hyrwyddo a chefnogi’r Diwrnod. Mae’n darparu adnoddau a chymorth ar gyfer miloedd o weithgareddau Diwrnod Cofio’r Holocost bob blwyddyn mewn gweithleoedd, grwpiau ieuenctid, amgueddfeydd, carchardai, ysgolion, colegau a phrifysgolion, addoldai, a mwy.

I ddysgu mwy am Ddiwrnod Cofio’r Holocost a’r thema eleni, neu i ddod o hyd i adnoddau di-dâl, ewch i [**hmd.org.uk**](http://www.hmd.org.uk)

**Seremoni’r DU**

Bob blwyddyn, mae Ymddiriedolaeth Diwrnod Cofio’r Holocost yn trefnu Seremoni Goffaol y DU ar gyfer Diwrnod Cofio’r Holocost. Dyma ganolbwynt Diwrnod Cofio’r Holocost yn y DU ac mae’n dwyn ynghyd arweinwyr dinesig, ffydd a gwleidyddol y wlad, ochr yn ochr â goroeswyr yr Holocost a hil-laddiadau mwy diweddar. Mae’r Seremoni wedi’i ffrydio ar-lein dros y blynyddoedd diwethaf.

I wybod mwy am seremoni nesaf y DU ar gyfer Diwrnod Cofio’r Holocost, ewch i [**hmd.org.uk/**](http://www.hmd.org.uk/ceremony)**ukhmd**

**Moment Genedlaethol Goleuo’r Tywyllwch**

Ar 27 Ionawr am 4pm gwahoddir pawb i gynnau cannwyll a’i gosod yn ddiogel ger eu ffenestr er mwyn:

**cofio’r** bobl a lofruddiwyd oherwydd pwy oedden nhw

**sefyll** yn erbyn rhagfarn a chasineb heddiw

Mae pob un ohonom yn goleuo’r tywyllwch ar #DiwrnodCofio’rHolocost.

I gysylltu ag Ymddiriedolaeth Diwrnod Cofio’r Holocost, e-bostiwch **e****nquiries@hmd.org.uk** neu ffoniwch 020 7785 7029.

[**HMD\_UK**](https://twitter.com/HMD_UK)

 [**HMD.UK**](https://www.facebook.com/HMD.UK)

[**holocaustmemorialdaytrust**](https://www.instagram.com/holocaustmemorialdaytrust/)

 [**linkedin.com/company/hmd-uk**](https://www.linkedin.com/company/hmd-uk)